CELEX: 62009CA0492
Language: fi
Date: 2009-11-30 00:00:00
Title: Asia C-492/09: Ennakkoratkaisupyyntö, jonka Commissione Tributaria Provinciale di Taranto (Italia) on esittänyt 30.11.2009 — Soc Agricola Esposito srl v. Agenzia Entrate — Ufficio Taranto 2

30.1.2010   
            
            
               FI
            
            
               Euroopan unionin virallinen lehti
            
            
               C 24/43
            
         Ennakkoratkaisupyyntö, jonka Commissione Tributaria Provinciale di Taranto (Italia) on esittänyt 30.11.2009 — Soc Agricola Esposito srl v. Agenzia Entrate — Ufficio Taranto 2
   (Asia C-492/09)
   2010/C 24/75
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione tributaria provinciale di Taranto
   
      Pääasian asianosaiset
   
   
      Kantaja: Soc Agricola Esposito srl
   
      Vastaaja: Agenzia Entrate — Ufficio Taranto 2
   
      Ennakkoratkaisukysymykset
   
   
               1)
            
            
               Ovatko DPR N:o 641/1972:n liitteenä olevan taulukon 21 § ja D. Lgs. N:o 259/2003:n 160 §, jotka johtavat siihen, että kuluttaja, joka on tehnyt liittymäsopimuksen, on väistämättä toimiluvan haltija, yhteensoveltuvia niiden periaatteiden kanssa, jotka sisältyvät direktiiviin 2002/20/EY (1), jossa päinvastoin viitataan yksittäisiin toimilupiin, joiden haltijoina ovat palveluja tai verkkoja tarjoavat yritykset?
            
         
               2)
            
            
               Ovatko DPR N:o 641/1972:n 1 ja 9 § ja DPR:n liitteenä olevan taulukon 21 § ristiriidassa sen säännön kanssa, joka koskee eri maksuja tilanteessa, jossa tietyllä toimijalla on yksinomainen valtuutus, ja joka voidaan johtaa direktiivin 2002/20/EY 12 ja 13 artiklan tulkinnasta?
            
         
               3)
            
            
               Onko se seikka, että Italian TCG:n osalta maksuvelvollisia ovat liittymäsopimusten haltijat mutta eivät ladattavissa olevien korttien käyttäjät, yhteensoveltuva direktiivin 2002/21/EY (2) sisältämien periaatteiden kanssa, ja erityisesti sen direktiivin 9 artiklassa esitetyn periaatteen kanssa, jonka mukaan ”radiotaajuuksia varatessaan ja tiettyyn käyttöön osoittaessaan kansallisten sääntelyviranomaisten on noudatettava puolueettomuusperiaatetta”?
            
         
               4)
            
            
               Onko TCG yhteensoveltuva direktiivin 2002/77/EY (3) ja direktiivin 2002/21/EY sisältämien periaatteiden kanssa, joiden mukaan ”kaikkien kansallisten järjestelmien, joiden tarkoituksena on jakaa yleispalveluvelvoitteiden hoitamisesta aiheutuvat nettokustannukset, on perustuttava puolueettomiin, selkeisiin ja syrjimättömiin perusteisiin ja niiden on vastattava suhteellisuutta ja markkinoiden mahdollisimman vähäistä vääristymistä koskevia periaatteita”?
            
         
               5)
            
            
               Tekeekö Italian TCG, joka merkitsee liittymäsopimuksen tekevien matkapuhelinkäyttäjien kustannusten kasvamista, Italian markkinoille tulemisen vähemmän houkuttelevaksi ja muodostaako se näin esteen kilpailuun perustuville markkinoille kotimaisten kuluttajien vahingoksi vastoin direktiiviin 2002/21/EY sisältämiä periaatteita?
            
         
               6)
            
            
               Onko Italian TCG vastoin EY:n perustamissopimuksen 25 artiklaa, jossa määrätään seuraavaa: ”Tuonti- ja vientitullit tai vaikutukseltaan vastaavat maksut ovat kiellettyjä jäsenvaltioiden välillä. Tämä koskee myös fiskaalisia tulleja.”
            
         
      (1)  EYVL L 108, s. 21
   
      (2)  EYVL L 108, s. 33
   
      (3)  EYVL L 249, s. 21